Darko Suvin

**Darko Ronald Suvin** (pravo ime **Darko Šlesinger**) (Zagreb, 19. srpnja 1930.), jugoslavenski i kanadski teoretičar, povjesničar i kritičar književnosti i kulture. Član je Kraljevskog društva Kanade, professor emeritus književnosti i teoretičar znanstvene fantastike.

## Biografija
Darko Suvin je rođen 19. 7. 1930 godine u Zagrebu u židovskoj obitelji Miroslava i Trude Šlesinger. U Zagrebu je pohađao "Elementarnu židovsku školu" u Palmotićevoj ulici. 1939 godine, nešto prije Drugog svjetskog rata, Darkova obitelj je promijenila prezime iz Šlesinger u Suvin, ponajprije zbog političke situacije i antisemitizma uzrokovanog nacističkom propagandom. Mnogi članovi Darkove obitelji su stradali u Holokaustu, među njima Darkov djed Lavoslav i baka Josipa Šlesinger. Tijekom Drugog svjetskog rata bomba je eksplodirala 50-ak metara od Darka, što je obzirom na njegove godine tada (*13 ili 14 godina*) imalo ključan utjecaj na njegovo razmišljanje o alternativnim povijestima i ultimativno životni interes za znanstvenu fantastiku. Od 1959 do 1967 radio je na Filozofskom fakultetu Sveučilištu u Zagrebu, na katedri za komparativnu književnost. Preselio se u Kanadu, gdje je predavao dramsku književnost i ZF na sveučilištu McGill u Montrealu od 1968 godine. Doktorirao je u Zagrebu 1970 godine disertacijom "Dramatika Iva Vojnovića: (geneza i struktura)". Umirovljen je na sveučilištu McGill 1999 godine, te se po umirovljenju preselio se u talijansku Luccu.

## Znanstvena fantastika
Darko Suvin vjerojatno je najpoznatiji svjetski teoretičar znanstvene fantastike, koju je definirao kao književnost spoznajnog očuđenja. Ključno mu je djelo knjiga "Metamorphoses of Science Fiction: On the Poetics and History of a Literary Genre", objavljeno 1979 godine. Osim što je predavao znanstvenu fantastiku i pisao o njoj, bio je suurednik znanstvenog časopisa "Science-Fiction Studies" od njegovog osnutka 1973 godine do 1981 godine. Na SFeraKonu 2009 godine dodijeljena mu je Nagrada SFERA za životno djelo.

## Djela
* *Dva vida dramaturgije: eseji o teatarskoj viziji* (Zagreb, 1964) 
* *Od Lukijana do Lunjika* (Zagreb, 1965) 
* *Other Worlds, Other Seas: Science-Fiction Stories from Socialist Countries* (1970) 
* *Uvod u Brechta* (Zagreb, 1970) 
* *Russian Science Fiction, 1956-1970: A Bibliography* (1971) 
* *Andere Welten, andere Meere* (1972) 
* *Autres mondes, autres mers* (1973) 
* *Science-Fiction Studies: Selected Articles on Science Fiction, 1973-1975* (1976) 
* *Dramatika Iva Vojnovića: geneza i struktura* (1977) 
* *Pour une poétique de la science-fiction : études en théorie et en histoire d'un genre littéraire* (Montreal 1977)
* *H. G. Wells and Modern Science Fiction* (1977) 
* *Science-Fiction Studies: Selected Articles on Science Fiction, 1976-1977* (1978) 
* *Metamorphoses of Science Fiction: On the Poetics and History of a Literary Genre* (1979)
* *Poetik und Science Fiction. Zur Theorie einer literarischen Gattung* (1979) 
* *Victorian Science Fiction in the UK: The Discourses of Knowledge and of Power* (1983)
* *To Brecht and Beyond: Soundings in Modern Dramaturgy* (1984)
* *Metamorfosis de la ciencia ficción* (Meksiko, 1984 and 1987) 
* *Le Metamorfosi della fantascienza* (Bologna, 1985) 
* *The Long March, Notes on the Way 1981-1984, Poems* (1987)
* *Positions and Presuppositions in Science Fiction* (1988) 
* *Armirana Arkadija* (Zagreb, 1990) 
* *SF no hen'yô* (Tokyo 1991) 
* *Lessons of Japan: Assayings of Some Intercultural Stances* (1997)
* *Learning from Other Worlds: Estrangement, Cognition, and the Politics of Science Fiction and Utopia* (Liverpool, 2001) 
* *US Science Fiction and War/Militarism* (2004) 
* *Gdje smo? Kuda idemo? Za političku epistemologiju spasa: eseji za orijentaciju i djelovanje u oskudnom vremenu* (Zagreb, 2006) 
* *Of Starship Troopers and Refuseniks: War and Militarism in US Science Fiction*
* *Spoznaja, sloboda, The Dispossessed kao klasik* (Zagreb, 2008)
* *Naučna fantastika, spoznaja, sloboda* (Beograd, 2009)
* *Defined by a Hollow: Essays on Utopia, Science Fiction and Political Epistemology* (2010) 
* *Kje smo? Kam gremo? Za politično ekonomijo odrešitve* (Ljubljana, 2010)
* *Metamorfoze znanstvene fantastike* (Zagreb, 2010)
* *Darko Suvin, a Life in Letters* (Washington, 2011) 
* *Preživjeti Potop: fantasy, po-robljenje i granična spoznaja* (Zagreb, 2012)

## Reference

## Literatura
*